
Preoţii si scriitorii care au trădat România în 
Primul Război Mondial. Lista rusinii este 
susținută de documente în premieră 


@ Florian Saiu 3 11 iunie 2018, 01:27 f ¥ © @ 


Bogdan Bucur, sociolog si scriitor, dezvaluie, in cadrul unui dialog 
exploziv, culisele situaţiei politice din Regatul României înainte de 
Marea Unire. Atenţie, nimic din ce veţi citi mai jos n-aţi învăţat la 


școală! 


- Evenimentul zilei: Suntem în anul Centenarului Marii Uniri, eveniment 
marcat si de această carte magnificä a dumneavoastră (Cartea de Aur 
a Centenarului Marii Uniri, Editura RAO, 2018), doldora de documente 
de arhivă, unele nu tocmai comode pentru istoria învățată la scoala. 
Care a fost, stimate domn, imboldul intim care v-a determinat să vă 


inhamati la această muncă? 


- Bogdan Bucur: Pasiunea pentru istorie. Cred, și asta fără emfază, că 
este cea mai bună carte apărută pe acest subiect. Nu s-a mai făcut un 
asemenea demers. Este pentru prima dată când unitatea statală a 
României este tratată prin intermediul documentelor, ilustraţiilor de 
epocă, actelor originale. Am evitat astfel o mare problemă a istoriografiei 
prezente, care nu pune mare accent pe documente. Se scrie mai mult 


eseu istoric. Eu am stabilit niște jaloane care să orienteze cititorul într-o 


lume de mult apusă. Mi-am propus ca această carte să fie ca o mașină 
de teleportare în timp. Dacă nu funcţionează așa, înseamnă că am eșuat. 
E complicat să reconstitui o epocă istorică, sunt sute, mii de personaje. 
Cel mai mult am muncit la indexul de la sfârșitul cărţii. De ce? Am vrut să 
readuc la viata, cât de cât, personajele acelor vremuri, un amănunt 
biografic colo, o explicație dincolo, ce demnitate avea omul respectiv. 
Sigur, n-am putut face acest lucru cu toate personajele. Ar fi însemnat 
să-mi petrec întreaga viaţă lucrând la asta. Dacă vreţi, această carte este 
o cursă de slalom uriaș, ca la schi, unde ești obligat să bifezi toate 
portitele. Am dat viață nu doar oamenilor importanţi, ci și trădătorilor, 


oamenilor de nimic, vocilor paralele. 


Mircea Lucescu este noul selecționer. George Simion își folosește copilul ca 
Tehnicianul a acceptat oferta lui instrument electoral. Postările care îl 
Burleanu dau de gol 


Ne puteţi urmări și pe Google News 


Elitele politice, divizate 


- Puteţi să dati două exemple de oameni de nimic sau trădători? 


- Pot să vă dau mai multe exemple, dar să vedem mai întâi care era 
contextul general. Prin implicarea în Primul Război Mondial, suntem 
nevoiţi să semnăm Pacea de la Buftea, dar chiar și chestia asta are niște 
efecte pozitive. Fără Armistițiul semnat la Buftea și Pacea de la 
București, noi nu aveam cum să dislocăm de pe front câteva divizii pe 
care să le trimitem în Basarabia, să o pacificăm și să o alipim. România 
nu putea să lupte pe două fronturi. Deci fără armistițiul cu Puterile 
Centrale și Pacea de la București — sigur, un episod negru din istoria 
României - am fi privit probabil pe geam cum fraţii noștri din Basarabia 


erau realmente asasinați si violati de către trupele bolșevice anarhiste. În 


1917, România putea să aleagă o rezistență eroică, dar, foarte probabil, 
am fi privit pe geam cum fraţii noștri din Basarabia, cel puţin elitele care 
au dorit Unirea, ar fi fost asasinate una câte una. Intrarea României în 
Primul Război Mondial a fost o decizie genială prin consecințe. La 


momentul respectiv însă, nu toată elita politică românească a avut 


această opțiune, au fost și alte opinii. 


Slavici a fost spionul nemților! 
- Evenimentul zilei: Revenind la trădători... 


- Bogdan Bucur: În primul rând sunt românii care colaborează și publică 
în Gazeta Bucureștilor, în organele de presă obediente nemților, 
armatelor Puterilor Centrale de ocupaţie. La această gazetă stipendiată 
cu bani din Germania, cu banii ocupantului, a colaborat o parte dintre 
jurnaliștii români, printre care Slavici și Arghezi. În lucrare am publicat o 
notă a serviciilor secrete românești în care la poziția 20 îl găsim pe loan 
Slavici ca fiind spion. E trecut direct ca spion în favoarea germanilor! În 
cazul lui Slavici trebuie spus, sunt oameni care se orientează după cum 
bate vântul și alţii care rămân constanti în opinia lor. Slavici a rămas pro- 
german, el nu s-a sucit ca alții, numai că între timp Germania a devenit 
ocupant în România. E una să fii pro-german într-o Românie liberă, ceea 
ce este o opinie absolut ok, dar în momentul în care Germania devine 
ocupant în România și tu servești interesele germane asta se încadrează 


în codul penal la trădare. 
- Deci Slavici poate fi considerat un trădător... 


- A fost și acuzat de asta, dar rămâne totuși consecvent. O problemă 
morală mai gravă este în cazul mitropolitului primat al țării, al Ungro- 
Vlahiei, Conon Arămescu-Donici, care în timpul luptelor absolut eroice 


duse de armata română la Märästi- Mărășești-Oituz în vara lui 1917 


semnează o proclamaţie, pe care am publicat-o în carte, în care, sub 
cuvinte creștinești și sub pretenţia bunului duhovnic, invită practic 
armata română la predare în fața inamicului și la abandonarea luptei. 
Ceea ce este, în forma lui clasică, un act rușinos. N-am cuvinte să-l 
calific altfel. N-aș califica în același mod reacţia elitei politico-ecleziale 
din Transilvania. Ștefan Cicio Pop, Vaida Voievod, Teodor Mihali - este 
întreaga listă de deputați dietali în Parlamentul de la Budapesta. Întreaga 
elită eclezială, ortodoxă și greco-catolică din Transilvania, care își afișa 
pur și simplu fidelitatea fata de patria maghiară și împăratul austriac. 
Declaraţiile lor sunt explicite, iar unele dintre ele, în opinia mea, sunt 
scandaloase. Problema este că poți să-ţi declari loialitatea în mai multe 
feluri, dar depinde cum o spui. Un alt nume este pastorala episcopului 
Miron Cristea, viitorul patriarh, și care de asemenea ridică această 
problemă pe care trebuie să o acceptăm. La momentul respectiv era 
episcop de Caransebeș. Episcopul Miron Cristea, în 16-29 august 1916, 
își declară loialitatea fata de Austro-Ungaria și spune că toții fiii din 


eparhia lui vor lupta cu îndârjire pentru Împărat. 


„Manifestaţiunea patriotică a românilor din Ungaria” 


- Uluitor! 


- Dintre toate, însă, cel mai obraznic este acest document 
,Manifestatiunea patriotică a românilor din Ungaria”, care este semnată 
de aproape 200 de nume, care acum nu mai spun nimic, e adevărat. Dar 
atunci, oamenii aceștia era tot ceea ce avea mai bun Transilvania. 
Oamenii aceștia sunt niște cetăţeni onorabili care aveau să fie în 
România interbelică directori de licee, prefecti de județ, au ajuns prin 
ministere... Oameni cumsecade, oameni cu doctorate luate la Budapesta 
sau la Viena, că așa erau vremurile. Trebuie spus că și Bisericile 
Ortodoxă și Greco- Catolică aveau anumite burse de sprijin bănesc 
pentru fiii lor întru credinţă, fiii lor spirituali din episcopie. Nu îi trimiteau 
să își facă doctoratul la Universitatea din București sau la cea din lași, îi 
trimiteau la Universitatea din Budapesta și din Viena. Acest document 


este un pic obraznic, el conţine niște note mult prea dure. 
- Mai exact? 


- Păi, să vă citez: „Ca reprezentanţi chemaţi ai românilor de sub Sfânta 
Coroană ungară, în numele românimii din patrie, respingem cu cea mai 
mare tărie afirmaţia că noi am trăi sub o domnie străină. Noi, românii, 


suntem cetăţeni liberi și egali indreptatiti patriei ungare. De secole este 


legat poporul român din Ungaria cu cea mai mare credinţă și iubire de 
pământul patriei noastre, iar credinţa fata de persoana unsă a 
domnitorului nostru și fata de prea-luminata clasă domnitoare este o 
tradiție nobilă și sfântă. Pătrunși de aceste înalte sentimente au luptat. 
Nu este străină, deci, pentru noi, domnia de sub Sfânta Coroană ungară. 
Nu vrem să știm nimica de promisa eliberare, ţinem cu tărie la 
inviolabilitatea patriei noastre ungare. Noi, românii din Ungaria, ținem cu 
tărie ca să trăim sub domnia Sfintei Coroane ungare”. Este explicit. Este 
obrăznicie și este exagerat. Și este semnată de întreaga elită 


românească din Transilvania! 
- Le era teamă să nu își piardă avantajele? 


- Sigur că da. O să mă întrebaţi ce s-ar fi întâmplat daca nu semnau. Unii 
au fost arestaţi, dar nu puteai fi acuzat direct de trădare. Puteai să nu o 
faci, dar deveneai automat suspect. Oamenii sunt asa cum îi stim, și În 
istorie, ca și astăzi, lași. Nu putem să reproșăm nimănui că e las, lipsa de 
eroism sau de vitejie. Ei nu trebuie considerați ca trădători. Populaţia în 
cvasi majoritatea ei a susținut demersul României de a intra în război de 
partea Antantei. În schimb, elita politică și intelectuală, care înseamna 
câteva sute de oameni, avea opiniile divizate. Exista o majoritate în 
favorea Antantei, dar exista o voce puternică și în favoarea Puterilor 
Centrale. În contextul epocii, opţiunea pentru Austro-Ungaria si 
Germania nu era una deranjantă din punct de vedere moral sau de un alt 
fel. Ba mai mult decât atât, părea să fie și în firescul lucrurilor. Să nu 
uităm că la 1916, din punct de vedere militar, exista un oarecare avantaj 
în favoarea Puterilor Centrale. România era o tarisoara în forma de ,L", iar 
la vest de România era o chestie uriașă, o pată mare pe hartă numită 
Imperiul Austro-Ungar și Imperiul German. Dacă te uiţi la această 
imagine iti dai seama cât curaj a avut această tara si mai ales Regele 
Ferdinand. Jurnalele Reginei Maria arată sacrificiul pe care l-a facut 
acest om fata de sine însuși, pentru că el știa ca, dacă intram în război 
cu Austro-Ungaria, automat eram în război și cu Germania, care era 
patria lui. De asta și Ferdinand a rămas în istorie și va rămâne ca „Cel 


Loial”, cel leal intereselor românești. 


Istoria la bustul gol 


- Dar eu existat. Asta e important de știut. Mai sunt documente care v- 


au atras atenţia? 


- Tot ceea ce este în această carte este aproape necunoscut, chiar și 
specialiștilor. Este pentru prima dată când aceste documente sunt 
văzute în felul acesta. Practic, aceasta este o istorie nudă, este o istorie 
la bustul gol. Începând cu 1938 până în 1989, deci sunt 51 de ani, cuo 
singură excepţie, 23 august 1944-6 martie 1945, România a cunoscut 
exclusiv regimuri autoritare, dictatoriale, totalitare. În acest context, cea 


mai pervertibila, cea mai prostituată disciplină științifică a fost istoria. 


- Nu a fost dintotdeauna așa? 


- Nu, nu e chiar așa. Istoria este folosită pe post de armă albă timp de 50 
de ani în România. Dar nu doar la noi, ci și în Germania Nazistă, și în 
Uniunea Sovietică și peste tot în lume. Istoria este folosită pe post de 
armă albă, pe post de portavoce, iar istoricul devine un manelist, un 
lăutar al meselor celor mari. Cei mari se adunau ca la un botez și atunci 


era chemat lăutarul de serviciu, și atunci istoria le zicea de bine. 
- Care ar fi, de fapt, rostul istoricului? 


- Eu cred că într-un regim liberal, nu în sens ideologic, ci de libertate, 
istoricul trebuie să se poarte la fel precum doctorul. Când vă duceti la 
doctor, el se uită, face o analiză și spune de ce anume suferi și iti da și 
un medicament ca să te indrepti. Când te duci la doctor, el nu iti spune 
că ești viteaz și zdravăn, când tu nu te tii pe picioare. În regimuri 
dictatoriale, istoria asta face. În ciuda realității înconjurătoare, care este 
la pământ, istoria este bombastică. Cu cât prezentul este mai 


dezastruos, cu atât istoria este mai exagerată. 


- Atunci cum au mai supraviețuit astfel de documente? 


- Pentru că sunt instituţii specializate care le-au păstrat, dar nu au făcut 
nimic cu ele. Au rămas acolo și s-a așternut uitarea peste ele. Istoricul 
trebuie să poată să facă o analiză corectă asupra unei perioade istorice, 
pe bază de surse directe, fără subiectivitate și să interpreteze întro 
manieră inteligentă din care să putem avea invataminte pentru viitor. 
Adică, istoria trebuie să ne și înveţe ceva. Istoria făcută prin mitologizare 
este pentru proști, iar eu nu fac istorie pentru proști. Dacă istoria noastră 
este compusă numai din sfinţi și eroi, cum se întâmplă că noi, care nu 
suntem nici sfinţi, nici eroi, populăm acest pământ? De ce nu sunt și 


astăzi sfinţi și eroi printre noi? 


Este posibilă reunirea cu Basarabia? 


„În viitorul apropiat sunt șanse ca Basarabia să fie alipită României sau 
rămâne cu un destin separat?” Întrebarea este preluată din zbor de 
Bogdan Bucur: „Eu cred că România avea o șansă uriașă dacă ar fi 
reușit să utilizeze inteligent o resursă publică de prestigiu care s-a 
stins de curând, mă refer la Regele Mihai |. Singura condiţie in care eu 
cred că era posibilă o forma de coexistenta statală cu Republica 
Moldova era de tip Commonwealth, un suveran peste două tari. Eu nu 
cred că este posibil și nu cred că se va mai întâmpla vreodată ca 
Republica Moldova, care este un stat, să-și dorească să devină câteva 
județe în România. Oamenii aceia au Parlament, acesta are deputați, 
deputații au cabinete și secretare, cabinetele au mașini de serviciu, sunt 
miniștrii, sunt directori de ministere. Adică sunt niște sute de mii de 
oameni, care au locuri de muncă în urma existenţei statului numit 
Republica Moldova. Nimeni nu poate să îmi argumenteze rațional că 


oamenii aceștia vor să rămână fără joburi”. 


Ideile psihopate ale lui Lenin 


Și, totuși, este Republica Moldova un stat funcțional? Bogdan Bucur 
detaliază: „Nu este funcţional, asta este evident. Dar tot în această carte 
eu am scris un lucru: cum a ajuns Basarabia la România... Chiar și 
Transilvania. Prima data, în condiţiile destrămării Imperiului Țarist, 
Basarabia și-a proclamat autonomia. Este un document în limba rusă în 
care Rusia este declarată „maica noastră a tuturora ". Sfatul ţării a luat 


această decizie în luna decembrie 1917. 


O lună mai târziu, ianuarie 1918, este proclamată independenţa pentru 
că la Moscova ajunge Lenin cu ideile lui demente și psihopate, anarhia 
bolșevică se extinde, ameninţarea este directă și oamenii nu vor să mai 


aibă de a face cu acea Rusie. 


Dar dacă Rusia devenea democratică, eu mă îndoiesc că Basarabia 
alegea drumul acesta. România a beneficiat de un context 
internaţional excepţional de care am profitat cu inteligenţă. Nu trebuie 
confundată Rusia ţaristă cu Rusia stalinistă. Nu trebuie confundat 


Imperiul German cu Germania lui Hitler, din anii ‘45". 


Ezitările basarabenilor și ale transilvănenilor 


Sociologul Bogdan Bucur a explicat și cadrul particular în care Basarabia, 
respectiv Transilvania au acceptat unirea cu „Țara-Mamă": „După 
declararea independenţei, în condiţiile în care tânărul stat basarabean 
nu avea o armată bine pusă la punct, nu a putut să lichideze bandele 
bolșevice care săvârșeau fel și fel de fapte de anarhie, de violuri, de 
crime, de furturi. Este solicitată intervenţia armatei române, care 
intervine cu aprobarea Puterilor Centrale și a Imperiului German. 
Basarabia, în aceste condiţii, în condiţiile in care membrii Sfatului Ţării 


erau ameninţaţi direct, acceptă și votează unirea cu România”. 


Mai departe, despre situaţia din Ardeal: „În Transilvania, la fel. Până nu s- 
a prăbușit Imperiul Austriac, nu s-a întâmplat mare lucru. Am un 
document care arată că și după abdicarea împăratului, 11 noiembrie 1918, 
elita eclezială românească din Transilvania, foarte cuminte, nici măcar 
atunci nu spune «să ne unim cu Patria». Oamenii spun că ei susţin 
decizia marelui Sfat al Ţării. Acesta a fost un anunţ facut la 10 zile dupa 
ce împăratul a abdicat. Păi tu nici după 10 zile după ce ăla a abdicat și 
s-a prăbușit imperiul tu nu ești în stare să spui ceva explicit?! În 
același timp, o parte din elita politică transilvăneană a afirmat explicit 


că vor să se unească cu România”. 


România, stat funcţional 


O să ne vindecăm vreodată de smecherie și prostie? Bogdan Bucur: „vă 
invit la lansarea viitoarei mele cărți, în care voi analiza această situaţie. 

România Mare a fost un stat funcţional. Să fim cinstiţi, de lugoslavia s- 
a ales praful, Cehoslovacia s-a spart. Polonia și cu România au rămas. 


Se putea mult mai rău. România este ciupăvită, dar există și este un 


stat functional. Adică nu se pune în discuţie loialitatea oamenilor fata de 
stat”. 


Revoluţie sau lovitură de stat? 


În ultima perioadă s-au dat publicităţii aspecte noi legate de Revoluţie, 
sugerându-se că momentul 1989 ar fi fost, de fapt, lovitură de stat. Ce 
opinie are Bogdan Bucur? „Nu există Revoluţie fără lovitură de stat. 
Este ca și cum ai face un copil fără să faci sex. Există un singur caz în 
care o femeie a născut astfel și se numește Maria. La fel nu ai cum să 
faci o revoluţiei fără o lovitură de stat. Diferenţa dintr-o o lovitură de stat 
și o revoluţie este dată de urmări, adică se schimbă doar conducătorul 
sau și modul de funcţionare a statului. Ceea ce s-a întâmplat în 1989 
este o revoluție, pentru că regimul monopartinic, totalitar, a fost 
înlocuit cu un regim democratic. Din punct de vedere economic, 
centralismul de stat a fost înlocuit cu economia de piaţă. Din punct de 
vedere geopolitic, România a intrat în NATO și UE. Nu se judecă prin 
oameni, ci prin ceea ce fac ei. De unde naiba să iei oameni noi? Toţi 


fuseseră pe acolo, pe lângă Ceaușescu”. 

Dr lon Țiriac s-a răzgândit. Ar fi Calendar Ortodox, 5 august. Trai 
t trebuit sa le dea o masina Sfantul loan lacob Hozevitul, Depui 
românilor care au câștigat un copil orfan care și-a augu 

aurul olimpic dedicat viața credinţei 

